**Referat fra ordinær generalforsamling i GEF Lærkevænget 14.10.21**

Tilstede: Lasse, Christian, Tue, Anne, Kirsten, Jan, Erna

Referent: Lasse

**Punkt referat**

1. Der blev, pga. det lave fremmøde, ikke valgt en ordstyrer. Lasse skrev punkt referat. Indkaldelsen til årets ordinære GF var rettidigt indkaldt. Christian #26 havde et pkt. til eventuelt: parkering på græs.
2. **Bestyrelsens beretning**: Et begivenhedsfattigt år pga. Covid-19 som har bremset aktiviteter herunder også planlagte aktiviteter i legepladsudvalg og festudvalg. Bestyrelsen har afholdt 2 bestyrelsesmøder i 2021. Det var hen over vinteren og foråret umuligt at få adgang til GEF konto i Nordea, dette pga. administrative procedure og forhalinger ift. hvidvaskningsloven. Adgang til GEF konto virkede igen i det tidlige forår. I foråret 2021 fik ETK monteret trafikskiltene på hhv. Fuglevænget (parkering forbudt) og Kirkebjergvej (nedsat hastighed og byskilt), det har alt i alt haft en positiv effekt og netop afhjulpet årsagen til bestyrelsens henvendelse til Køge kommune i 2020. Der blev afholdt en god energidag i september 2021, fremmødet var desværre ikke så stort som forventet, men de fremmødte havde en god og konstruktiv dag. Vi er ved at lægge sidste hånd på en aftale med nabogrundejerforeningen omkring indkøb og montering af en hjertestarter til deling mellem de 2 grundejerforeninger. Vores andel vil være ca. 9.000,-. Vi skal sammen med nabo GEF finde den mest optimale placering for en sådan hjertestarter. Snerydning har i vinteren 2020-2021 været effektiv og stort set holdt budgettet. Slutteligt har YouSee varslet forhøjelse af prisen for grundpakken gennem GEF pr. 01.01.2022. Relevante grundejere informeret om prisstigningen som fremover vil koste ca. 230,- pr.måned. Der planlægges fælles arbejdsdag i foråret 2022.

1. Årsregnskab for 2020 blev gennemgået og godkendt uden anmærkninger. Revisor og revisorsuppleant havde forlods godkendt årsregnskabet.
2. Der var ingen indkomne forslag til årets GEF.
3. Budgetforslag for 2022 blev gennemgået og godkendt. Bestyrelsen anbefalede at kontingentet til GEF forblev på 800,- pr. år.
4. **Valg til bestyrelsen**: Formanden (Lasse #2) blev genvalgt uden modkandidater. Suppleanterne (Ove #3 og Kåre #34) blev ligeledes genvalgt uden modkandidater.
5. Revisor (Jørgen #9) og revisorsuppleant (Claus #40) blev genvalgt uden modkandidater
6. Festudvalget forblev intakt. Legepladsudvalget blev udvidet med Tue #8.
7. Christian #26 bad under eventuelt, at grundejerne ved parkering på stikvejene udelukkende parkerer på de dertil indrettede armeringssten og ikke på selve græsset da underlag kan tage skade